** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 63**

(protokols Nr. 6, 25. p.)

**Par grozījumiem Madonas novada pašvaldības 29.12.2009. domes lēmumā Nr. 16 par zemes vienības piekritību Madonas novada pašvaldībai**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā ar reģ. Nr. 2.1.3.6/25/836) par zemes vienības ar kadastra apzīmējumu 7001 001 1495, Madonā, Madonas novadā atsavināšanu.

Madonas novada pašvaldībai piekrīt nekustamais īpašums Madonā, ar kadastra Nr. 7001 001 1495, kas sastāv no zemes vienības ar kadastra apzīmējumu 7001 001 1495 66 kv.m platībā.

Zemes īpašums jānostiprina zemesgrāmatā uz Madonas novada pašvaldības vārda.

Ar Madonas novada pašvaldības 29.12.2009.domes lēmumu Nr. 16 (protokols Nr. 17) nolemts, ka Madonas novada pašvaldībai Madonas pilsētā piekrīt un zemes reformas laikā ierakstāms zemesgrāmatā uz pašvaldības vārda zemes īpašums ar kadastra Nr. 7001 001 1495 66 kv.m platībā.

Ar Madonas novada pašvaldības būvvaldes 27.05.2025. lēmumu Nr. 126 (protokols Nr. 9, 10. p.) zemes vienībai ar kadastra apzīmējumu Nr. 7001 001 1495 apstiprināta adrese Skolas iela 32B, Madona, Madonas novads.

Sakarā ar to, ka lēmumā nav norādīta zemes vienības piekritība pašvaldībai atbilstoši likumam “Par valsts un pašvaldību zemes īpašuma tiesībām un to nostiprināšanu zemesgrāmatās”, ir jāveic grozījumi 29.12.2009. Madonas novada pašvaldības domes lēmumā Nr. 16 (protokols Nr. 17) par nekustamā īpašuma ar kadastra Nr. 7001 001 1495 piekritību pašvaldībai.

Noklausījusies sniegto informāciju, pamatojoties uz likuma “Pašvaldību likums” 10. panta pirmās daļas 16. punktu, likumu “Par valsts un pašvaldību zemes īpašuma tiesībām un to nostiprināšanu zemesgrāmatās”, ņemot vērā 16.07.2025. Attīstības komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Grozīt 29.12.2009. Madonas novada pašvaldības domes lēmuma Nr. 16 (protokols Nr. 17) ierakstu Nr. 50 izsakot to sekojošā redakcijā: Madonas novada pašvaldībai piekrīt un zemes reformas laikā ierakstāmas zemes uz pašvaldības vārda šādas pilsētas zemes: zemes īpašums Skolas iela 32B, Madona, Madonas novads, ar kadastra Nr. 7001 001 1495 66 kv.m platībā piekrīt pašvaldībai ,pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 41. panta (2). daļas 6). punktu kā starpgabals.

Domes priekšsēdētājs A. Lungevičs

*Čačka 28080793*